KS Monthly Strategy มูลค่าหุ้น ! ดูตึงตัวในระยะสั้น
6 เมษายน 2564

KS Monthly Strategy มูลค่าหุ้น ! ดูตึงตัวในระยะสั้น
เราได้ปรับเพิ่มเป้าหมาย SET Index ล่วงหน้า 12 เดือนเป็น 1,610 จาก 1,575 โดยเราได้นับรวมการปรับเพิ่มราคาเป้าหมายของนักวิเคราะห์จากตัวเลขเศรษฐกิจ/สัญญาณด้านกำไรที่ดีขึ้น รวมถึงพัฒนาการด้านการฉีดวัคซีนในเชิงบวก แต่ upside ของตลาดจะถูกตรึงจากอัตราผลตอบแทนพันธบัตร (bond yield) ที่สูงขึ้นในระยะสั้น ก่อนที่ EPS ตลาดจะฟื้นตัวขึ้นมาหักลบผลกระทบจากอัตราคิดลดที่สูงขึ้นได้ ด้วยอัตราเงินเฟ้อที่เร่งตัวสูงขึ้นในไตรมาส 2/2564 และอุปทานพันธบัตรรัฐบาลที่ปรับสูงขึ้น เพื่อนำมาเป็นเงินทุนในงบประมาณขาดดุล จึงคาดว่า bond yield ระยะ 10 ปีของไทยจะยังอยู่ในระดับสูงที่ 1.9%-2% และจำกัดการปรับเพิ่มขึ้นของมูลค่าหุ้น ในด้านอัตราส่วนต่างผลตอบแทนตลาดและพันธบัตร (EYG) ปรับลดลงสู่ระดับต่ำรอบ 10 ปีที่ 3.32% (หรือต่ำกว่า -1SD) ซึ่งเป็นระดับที่ตลาดมักปรับตัวลดลงในอดีต ภาพรวมด้านมูลค่าหุ้นที่ตึงตัวและเงินบาท/ดอลลาร์ฯ ที่อ่อนค่าในไตรมาส 2/2564 จะชะลอให้เงินทุนต่างชาติยังไม่ไหลเข้ามามากนัก จนกว่า bond yield ระยะ 10 ปีและค่าเงินบาทจะมีทิศทางที่เปลี่ยนไป Upside เพิ่มเติมต่อตลาดคาดว่าจะมาจากความสัมพันธ์ทางการค้าระหว่างสหรัฐฯ-จีนที่กลับมาเป็นปกติ โดยในระยะสั้นนี้เราคาดว่า SET จะซื้อขายกันในกรอบ 1,530 และ 1,610 อิงจาก EYG ที่ -0.9375SD ถึง -1.125SD
เมื่ออิงจาก EYG พบว่า SET Index ปัจจุบันที่ 1,587 สะท้อนถึง bond yield ระยะ 10 ปีของไทยที่ก้าวกระโดดขึ้นเป็น 2.0% เทียบกับ 1.9% ในปัจจุบัน และ EPS ล่วงหน้า 12 เดือนที่ 82.09 แม้ว่า bond yield ที่สูงขึ้นจะส่งผลลบต่อตลาด แต่เรายังคงมุมมองเชิงบวกต่อภาพรวมตลาดหุ้นไทยในระยะกลาง อิงจากคาดการณ์ว่า EPS ของตลาดจะฟื้นตัวอย่างต่อเนื่อง ทั้งนี้ ด้วยการที่เราคาดว่า EPS ตลาดในปี 2565 จะปรับเพิ่มเป็น 92.6 หมายความว่า SET Index มีโอกาสปรับสูงขึ้นเป็น 1,700 อิง bond yield ระยะ 10 ปีของไทยที่ยังทรงตัวอยู่ที่ 1.90%
เรายังคงมุมมองเชิงบวกต่อตลาดหุ้นไทยเพราะ ..
1.ประเทศพึ่งพากลุ่มท่องเที่ยวสูง (13% ต่อ GDP) ซึ่งเป็นกลุ่มที่จะได้ประโยชน์จากความพร้อมด้านวัคซีนต้านโควิด-19
2.การพึ่งพาภาคการส่งออกระดับสูง (60% ต่อ GDP) ท่ามกลางที่การส่งออกโลกเติบโตขึ้น
3.กระแสเงินทุนไหลเข้าจากต่างชาติ
4.การเคลื่อนตัวของ SET Index ที่ยังตามหลังดัชนีอื่นในตลาดโลกอยู่ (SET Index ให้ผลตอบแทน -8.3% เทียบกับ MSCI ACWI ที่ +14.2% ในปี 2563)
ปัจจัยเสี่ยงต่อมุมมองเชิงบวกของเราคือ
ความพร้อมด้านวัคซีนที่ล่าช้าออกไป วัฏจักรการฟื้นตัวที่ผ่อนแรงลง อัตราเงินเฟ้อที่พุ่งสูงขึ้น และความสัมพันธ์การค้าระหว่างสหรัฐฯ-จีนที่แย่ลง
เปิดพอร์ตลงทุน >> https://bit.ly/3eC98sz
KS #KSecurities #Strategy
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp